རྒན་པ་རྣམས་ཡུལ་སྐོར་ལ་འགྲོ་སྐབས་ངེས་པར་གྲ་སྒྲིག་ལེགས་པོ་བྱེད་དགོས།དེ་མིན་ན་རང་ཉིད་སྡུག་ལ་གཏོད་སྲིད།རྒན་པ་རྣམས་ཡུལ་སྐོར་ལ་འགྲོ་སྐབས་གཤམ་གྱི་དོན་ཚན་དག་ལ་དོ་སྣང་ལེགས་པོ་བྱེད་དགོས་པ་སྟེ།གཅིག་ནས་ཡུལ་སྐོར་ལ་མ་སོང་བའི་སྔོན་དུ་ལུས་པོ་ལ་བརྟག་དཔྱད་ཐེངས་གཅིག་བྱས་ཏེ་རང་གི་ལུས་པོའི་གནས་ཚུལ་ལ་ཁྱོན་ཡོངས་ནས་རྒྱུས་ལོན་བྱེད་པ་དང་།སྨན་པས་ཆོག་མཆན་ཐོབ་ཚེ་ད་གཟོད་འགྲོ་བ།གཉིས་ནས་ཡུལ་སྐོར་བྱེད་དུས་ཐང་ཆད་དུ་འཇུག་མི་རུང་།ཉིན་གཅིག་གི་ཡུལ་སྐོར་བྱེད་ཡུལ་འོས་འཚམ་བཀོད་སྒྲིག་བྱས་ཏེ་ལུས་པོ་དང་སེམས་པར་ངལ་དུབ་མི་ཡོང་བ་བྱེད་དགོས།གསུམ་ནས་རྒྱུན་བཀོལ་སྨན་རྫས་གྲ་སྒྲིག་ལེགས་པོ་བྱེད་དགོས།རང་ཉིད་ལ་རྒན་པའི་ནད་ཡོད་ན་དུས་ལྟར་སྨན་འཐུང་རྒྱུ་བརྗེད་མི་རུང་བར་མ་ཟད།ད་རུང་ནད་ཀྱི་རྒྱུ་མཚན་སྣེ་ཤན་པར་གསལ་པོར་བཤད་དགོས།